Aalborg Stiftstidende, 1842-04-30
Fædrelandet. Kjøbenhavn, den 26de April. Hs. Majestæts høi Yndest for Underviisningen vedvarer ikke alene usvækket, men søger sig endogsaa ny Næring nu i Jnteresse for Børn af de bedre Classer. Hun har nemlig i disse Dage besøgt den her i Byen værende Jndustriskole, og har der beseet Børnenes Arbeider i Modellering, Decorering, Snedker=, File= og Dreier arbeide. (Vib. Av.)- Den musikalske Forening høitideligholdt Onsdagen den 20de ds. Weyses Jubilæum ved en Concert, hvor der ikke udførtes andre end hans Compositioner og ved hvilken en Sang, forfattet af den ved sin litteraire og sociale Virken hæderligt bekjendte Poul Rytter (C. Ploug), og sat i Musik af N. V. Gade, blev afsjungen. (Vib. Av.)- Under Overskrift: "Valgønske og Beskedenhed; 2den Person og 3die Person læses i "Den Frisindede Følgende "At en Mand, der tiltroer sig tilstrækkelig Dygtighed og tillige har Jnteresse for en eller anden Post eller Bestilling stemmer paa sig selv, begynder man nu at finde i sin Orden. Netop fordi der hører borgerlig Mod til at foretage sig Noget, som Mange endnu ansee for mindre passende troe vi, at man i en saadan Mands tildeels usædvanlig Fremgangsmaade har et Slags Beviis paa hans Jver for Sagen en Jver, der ikke kan ønske at blive stillet under Skjeppen formedelst en falsk Undseelse, gamle Vedtægter, Hof lighed imod Naboen eller andre slige underordnede Hensyn Derimod ansee vi det ikke just saa aldeles sømmeligt, at en Embedsmand, for at komme i Amtsraadet, sender Skrivelser omkring, anbefaler sin Person og anmoder Folk om Stemmer. Ja, vi have hidtil næsten anseet det for utroligt, af en Embedsmand vilde vove at udsætte sig for en skarp Misbilligelse ved et saadant Skridt, selv om Principet i og for sig maatte være forsvarligt, saalænge det endnu har Opinionen imod sig hertillands. Jmidlertid har dog Birkedommer og Skriver ved Bregentved og Gisselfeld Klosters Birk, Hr. Cancellie. Lautrup, ikke taget i Betænkning at gjøre en Begyndelse i saa Henseende, idet han paa følgende Maade, har fremstillet sig selv i et Brev saalunde lydende: Da jeg ved de forestaaende Valg af Medlemmer til Amtsraadet er valgbar, ønsker jeg at blive valgt. Hvis J derfor anseer mig skikket dertil, beder jeg, at J vil søge at udvirke i Sogneforstanderskabet i N. Sogn, at jeg ved Valget i Rønnede Kro, d. 18de d. M., erholder een Stemme. Christianslund, d. 1ste April 1842. Lautrup, Cancelliraad og Birkedommer. Til N. N. Vi vide ikke, tilføier "Den Frisindede, om Hr. Lautrups egen Anbefaling vil hjælpe ham stort, men, næst efter at henholde os til det, vi allerede have yttret om at hverve Stemmer for sig selv, maae vi bemærke, at er Talen kun om den Ære at blive valgt, saa kan Hr. L. – forudsat han opnaaer sin Hensigt - vistnok ikke sige at han er valgt af Medborgere uden Medvirkning fra egen Side. Den virkelig fortjente Mand behøver vel neppe selv at indvirke paa Vælgerne, men sætter sin Ære i at see sig hædret af skjønsomme Medborgeres egne frie Valg. – Sluttelig kunne vi ikke tilbageholde det Ønske, at Hr. L. for Fremtiden vil benytte sig af 3die Person "De, naar han tilskriver Folk, istedetfor den 2den Person "J. Vel er den Mand, som Brevet er tilstillet, ikke Cancelliraad; men vi, for vort Vedkommende, antage ham for en ligesaa agtværdig Mand i enhver Henseende, som Hr. Lautrup.